
ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου –ΝΕΑ ΔΗΜΟΚΡΑΤΙΑ
            Αθήνα, 27 Αυγούστου 2018
Αρ.Πρ.: 949/27-8-2018

Ε Ρ Ω Τ Η Σ Η
Προς
Κύριο Υπουργό Εσωτερικών

ΘΕΜΑ: «Έλλειψη καυσίμων για τα οχήματα της Ελληνικής Αστυνομίας στην Πάτμο»

Κύριε Υπουργέ,

Η ασφάλεια του πολίτη αποτελεί ζήτημα μέγιστης προτεραιότητας στα νησιά που αποτελούν τουριστικό προορισμό.
Ο πολλαπλασιασμός του πληθυσμού σε αυτά τα νησιά την τουριστική περίοδο, δημιουργεί αυξημένες ανάγκες αστυνόμευσης.
Δυστυχώς, στην Πάτμο, γίναμε όλοι μάρτυρες μιας κατάστασης που δεν περιποιεί τιμή στο Ελληνικό Κράτος. Τα οχήματα της αστυνομίας αντιμετωπίζουν δυσκολίες να κινηθούν λόγω της έλλειψης καυσίμων.
Είναι σαφές ότι το πρόβλημα αυτό οφείλεται σε κακό προγραμματισμό και αποτυπώνει την έλλειψη σχεδιασμού αλλά και αξιοπιστίας.
Κυρίως, όμως, θέτει σε αμφισβήτηση το δικαίωμα του πολίτη στην ασφάλεια.
Το Υπουργείο οφείλει άμεσα, όχι μόνο να δώσει απαντήσεις, αλλά και να κινητοποιηθεί για την επίλυση του προβλήματος.


Κατόπιν των ανωτέρω
Ερωτάται ο Κύριος Υπουργός

1. Που οφείλεται το πρόβλημα της έλλειψης καυσίμων για τα οχήματα της Ελληνικής Αστυνομίας στην Πάτμο και σε ποιες ενέργειες προτίθεται να προβεί για την άμεση επίλυσή του;

Ο Ερωτών Βουλευτής

Μάνος Κόνσολας
Βουλευτής Δωδεκανήσου

